Senario (siri filem)

Senario merupakan sebuah siri filem yang dibintangi oleh Kumpulan Senario. Siri filem ini merupakan antara siri filem paling lama dalam sejarah perfileman Malaysia. Terdapat sepuluh buah filem dalam siri ini. Enam filem telah diterbitkan oleh Grand Brilliance. Senario The Movie (1999), Senario Lagi (2000) dan Lagi-Lagi Senario (2001) merupakan trilogi asal yang diarahkan oleh Aziz M.Osman. Filem Lang Buana (2003) pula merupakan filem arahan pertama Mamat Khalid. Aziz M.Osman kembali semula untuk mengarahkan filem Senario XX (2005) dan Senario Pemburu Emas Yamashita (2006). Empat filem telah diterbitkan oleh Metrowealth Movies Production. Senario The Movie: Episode 1 (2008) dan Senario The Movie Episode 2: Beach Boys (2009) diarahkan oleh Ahmad Idham. Senario Asam Garam diarahkan oleh  Hatta Azad Khan manakala Senario The Movie Ops Pocot diarahkan oleh Ismail Bob Hashim.

Siri filem ini merupakan siri filem dengan kutipan tertinggi sepanjang zaman, dengan empat filem dalam siri ini antara filem tempatan dengan kutipan tertinggi sepanjang zaman. Filem Lagi-Lagi Senario merupakan filem tempatan dengan kutipan tertinggi sepanjang zaman selama sembilan tahun.

Filem

Trilogi Asal (Aziz M.Osman)

Senario The Movie

Senario The Movie ialah filem komedi dari Malaysia tahun 1999 arahan Aziz M.Osman. Filem ini merupakan filem pertama lakonan kumpulan Senario.

Senario Lagi

Senario Lagi ialah sebuah filem komedi dari Malaysia tahun 2000 arahan Aziz M. Osman. Filem ini merupakan lakonan kedua Kumpulan Senario.

Lagi-Lagi Senario

Lagi-Lagi Senario ialah sebuah filem komedi keluarga arahan Aziz M Osman dan dibintangi oleh Kumpulan Senario, Wardina Safiyyah dan Accapan. Filem ini merupakan sequel kepada dua filem Senario terdahulu iaitu Senario The Movie & Senario Lagi. Filem ini diterbitkan dalam bentuk filem warna.

Filem ini merupakan filem tempatan dengan kutipan tertinggi sepanjang zaman iaitu dengan kutipan RM6.33 juta, mengatasi pemegang rekod terdahulu, Sembilu 2 (RM 6.10 Juta). Rekod ini kekal selama 9 tahun sebelum diatasi oleh filem Adnan Sempit pada tahun 2010 (RM 7.66 juta).

Mamat Khalid

Lang Buana

Filem Lang Buana yang dibintangi Kumpulan Senario mula ditayangkan pada 4 Disember 2003. Filem ini menggunakan lebih 2,000 pelakon tambahan yang terdiri daripada penduduk tempatan. Teknik CGI (pengimejan berkomputer) dapat dilihat pada tebuan tanah yang berterbangan, orang mati yang bergerak dan kepala terapung-apung dengan membabitkan kos kira-kira RM200,000.

Aziz M.Osman (kedua)

Senario XX

Senario XX ini ialah filem kelima Kumpulan Senario dan telah ditayangkan pada 19 Mei 2005. Filem ini digelar XX kerana filem ini ialah filem ke-20 (XX) terbitan Grand Brilliance Sdn Bhd. "XX" dalam judul filem ini juga merujuk kepada filem XX Ray (1992). Kos pembikinan filem ini ialah RM1.82 juta dan berjaya mendapat kutipan RM2.32 juta.

Senario Pemburu Emas Yamashita

Senario Pemburu Emas Yamashita ialah sebuah filem Malaysia tahun 2006 arahan Aziz M.Osman.

Prekuel (Ahmad Idham)

Senario The Movie: Episode 1

Senario The Movie: Episode 1 ialah sebuah filem komedi arahan Ahmad Idham yang ditayangkan di pawagam Malaysia Singapura Beruei mulai 1 Oktober 2008. Filem ini mengisahkan cerita anggota Kumpulan Senario sebelum mereka terkenal.

Senario The Movie Episode 2: Beach Boys

Senario The Movie Episode 2: Beach Boys ialah sebuah filem komedi arahan Ahmad Idham yang ditayangkan di pawagam Malaysia pada 19 November 2009. Filem yang dibintangi Kumpulan Senario, Marsha, Nik Sayyidah, Maria Farida dan Datuk Jamali Shadat ini meneruskan kesinambungan filem-filem Senario yang mendapat kutipan box-office seperti filem Senario The Movie, Senario Lagi, Lagi-Lagi Senario, Senario XX, Senario Pemburu Emas Yamashita & Senario The Movie - Episod 1.

Era Baru

Senario Asam Garam

Senario Asam Garam ialah sebuah filem drama komedi arahan pengarah , Hatta Azad Khan yang ditayangkan di pawagam Malaysia mulai 9 September 2010. Filem yang dibintangi Azlee Jaafar, Mazlan Pet Pet, dan Zaibo ini menunjukkan kehidupan manusia yang saling dengki-mendengki antara satu sama lain.

Senario The Movie Ops Pocot

Senario The Movie Ops Pocot ialah sebuah filem drama komedi arahan pengarah yang mencetuskan fenomena RM 8 juta melalui filem Ngangkung, Ismail `Bob' Hashim yang ditayangkan di pawagam Malaysia mulai 21 Julai 2011. Filem yang dibintangi Kumpulan Senario, Mas Muharni, dan Diana Amir ini menunjukkan kehidupan tiga orang dalam menjalani latihan dalam unit RELA.

Sambutan

Anugerah

Festival Filem Malaysia

Rujukan

 Filem Malaysia tahun 1999
Filem terbitan Grand Brilliance
Filem Malaysia tahun 2000
Filem bahasa Melayu
Filem Malaysia tahun 2001
Filem arahan Aziz M. Osman
Filem Malaysia tahun 2003
Filem arahan Mamat Khalid
Filem Malaysia tahun 2005
Filem Malaysia tahun 2006
Filem Malaysia tahun 2008
Filem bahasa Melayu
Filem komedi Malaysia
Filem terbitan Metrowealth Movies Production
Filem Malaysia tahun 2009
Filem Malaysia tahun 2010
Filem Malaysia tahun 2011
Filem arahan Ahmad Idham
Filem arahan Hatta Azad Khan
Filem arahan Ismail Bob Hashim